作者：赵必
词牌/韵律：摸鱼子

paragraphs: 倚西风、招鸿送燕，年华今已如客。
青奴一饷贪凉梦，昨夜酒红无力。
愁似织。
听鸣叶寒蝉，话到情无极。
舞衣春入。
欢带眼偷移，琴心不断，襟袖旧时窄。
红尘陌。
谁寄佳人消息。
任他珠网瑶瑟。
金钗两鬓霓裳曲，总是浪歌闲拍。
长夜笛。
且慢析轻匀，留醉酒垆侧。
烟青雾白。
望残照关河，晴云楼阁，何处是秋色。